තරාතිරම නොබලා දූෂිතයන්ට එරෙහිව ව්‍යවස්ථාවට අනුව දඬුවම් කිරීමට වත්මන් ආණ්ඩුව සෑමවිට ම සූදානම් බව ජනාධිපති මහින්ද රාජපක්ෂ මහතා අවධාරණය කරයි.දූෂිතයන් මෙන් ම පාතාලයත් මත්ද්‍රව්‍ය හා මත්පැන් ජාවාරමත් මෙරටින් තුරන් කැර අනාගත පරපුර රැක ගැනීමට ආණ්ඩුව කිසිවිටෙක පසුබට නොවන බවත් රට නිදහස් කැර ගන්නට කැප වූ අයුරින්ම මේ රටේ දරු පරපුර දූෂිතයන්ගෙන් බේරා ගැනීමටත් කැප වන බවත් ජනාධිපතිවරයා පවසයි.ප්‍රජාතන්ත්‍රවාදයටත් නීතියටත් ගරු කරන ආණ්ඩුව සෑම විටම කටයුතු කරන්නේ ව්‍යවස්ථාවට අනුව බව ද ජනාධිපතිවරයා කියයි.ජනාධිපතිවරයා මෙසේ ප්‍රකාශ කෙළේ දකුණු ආසියාවේ විශාලතම ධීවර වරාය වන දික්ඕවිට ධීවර වරාය ජනතා අයිතියට පවරා දීමේ අවස්ථාවට ඊයේ (18) පැවැති උත්සවයට එක්වෙමිනි.මෙරට 19 වන ධීවර වරාය වන දික්ඕවිට ධීවර වරාය සුබ මොහොතින් විවෘත කළ ජනාධිපතිවරයා එහි නිරීක්ෂණ චාරිකාවකට ද එක්විය.